CELEX: 62021TN0790
Language: sl
Date: 2021-12-22 00:00:00
Title: Zadeva T-790/21: Tožba, vložena 22. decembra 2021 – PL/Komisija

14.2.2022   
            
            
               SL
            
            
               Uradni list Evropske unije
            
            
               C 73/58
            
         
      Tožba, vložena 22. decembra 2021 – PL/Komisija
      (Zadeva T-790/21)
      (2022/C 73/73)
      Jezik postopka: francoščina
      
         Stranki
      
      
         Tožeča stranka: PL (zastopnik: N. de Montigny, odvetnik)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razglasi za nično odločbo Generalnega direktorata Komisije za človeške vire in varnost z dne 16. februarja 2021 o prerazporeditvi;
               
            
                  —
               
               
                  razglasi, v delu, v katerem je to potrebno, za nično odločbo o zavrnitvi njene pritožbe, vložene na podlagi člena 22c z dne 16. septembra 2021;
               
            
                  —
               
               
                  ugotovi in razglasi, da Komisija ni izvršila sodb Splošnega sodišča z dne 15. aprila 2015 in z dne 13. decembra 2018 ob upoštevanju obrazložitve teh sodb in da je kršila načelo res iudicata;
               
            
                  —
               
               
                  Komisiji naloži plačilo odškodnine v višini 250 000 EUR iz naslova nastale premoženjske škode in 100 000 EUR iz naslova nastale nepremoženjske škode;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: nepristojnost upravnega organa, ki je zavrnil pritožbo tožeče stranke.
               
            
                  2.
               
               
                  Drugi tožbeni razlog: kršitev člena 266 PDEU, načela res iudicata, načela prepovedi retroaktivnosti in zloraba postopka, kršitev procesnih jamstev, kršitev pravice do izjave, ki bi bila učinkovita in v skladu s ciljem, ki ga zasleduje ta pravica. Ta tožbeni razlog se deli na tri dele:
                  
                              —
                           
                           
                              prvi del se nanaša na kršitev pravice do obrambe tožeče stranke, pravice do izjave, neobstoj upravne preiskave, kršitev načela kontradiktornosti in načela enake obravnave strank v postopku, kršitev člena 41 Listine Evropske unije o temeljnih pravicah, pravice dobrega upravljanja in nespoštovanja razumnega roka;
                           
                        
                              —
                           
                           
                              drugi del se nanaša na priznanje neobstoja spoštovanja cilja postopka, zlorabo postopka, nespoštovanje dolžnosti skrbnega ravnanja in varstva informatorja;
                           
                        
                              —
                           
                           
                              tretji del se nanaša na kršitev načel in pravil glede retroaktivnosti in povezane pravne varnosti, kršitev načel nepristranskosti (objektivne in subjektivne), volje, da se sprejme enaka odločba, ki ima enak obseg in ki temelji na enakih razlogih, namesto da se nadomesti izguba možnosti za pravočasno in učinkovito spoštovanje procesnih pravic tožeče stranke.
                           
                        
            
                  3.
               
               
                  Tretji tožbeni razlog se nanaša na kršitev člena 22a Kadrovskih predpisov za uradnike Evropske unije (v nadaljevanju: Kadrovski predpisi), dolžnost pomoči in skrbnega ravnanja v postopku prerazporeditve, člena 22c Kadrovskih predpisov in varstva žvižgačev (whistleblower), dolžnosti skrbnosti, nevtralnosti, nepristranskosti, objektivnosti, pravice tožeče stranke, da uprava pravično obravnava njen spis, kršitev njenih legitimnih pričakovanj in zlorabo postopka. Ta tožbeni razlog se deli na štiri dele:
                  
                              —
                           
                           
                              prvi del se nanaša na kršitev člena 22c Kadrovskih predpisov, ker Organ za imenovanja (v nadaljevanju: OI) ni vzpostavil postopka, ki ga določa ta določba;
                           
                        
                              —
                           
                           
                              drugi del se nanaša na kršitev dolžnosti skrbnega ravnanja;
                           
                        
                              —
                           
                           
                              tretji del se nanaša kršitev načel objektivnosti, nepristranskosti in nevtralnosti pristojnega OI, kršitev načela enakega obravnavanja in prepovedi diskriminacije;
                           
                        
                              —
                           
                           
                              četrti del se nanaša na kršitev pravil o dokaznem bremenu.